1. Hensikt

Sikre at jordmødre kan gi kunnskapsbasert og trygg fødselsomsorg til kvinner som ønsker å bruke vann som smertelindring under fødselen.

Kriterier for bruk av badekaret:

Kvinnen må være mobil, og i stand til å samarbeide ved behov for rask forflytning.

God dialog med kvinnen. En språkbarriere kan være ett eksklusjonskriterium.

Kontraindikasjoner for bruk av badekaret som smertelindring:

Mer enn 24 timers vannavgang uten rier.

Kvinner med infeksjoner som HIV og Hepatitt.

Bære-status av GBS har ingen betydning for bruk av vann

Feber under fødsel.

Behov for kontinuerlig fosterovervåkning.

Bruk av systemiske opiater i fødsel (siste 2 timer).

Bruk av Oxytocin til ri stimulering.

Hvis kvinnen har ligget mer enn to timer i vann må det vurderes om kvinnen skal ut av

badekaret en stund med tanke på en eventuell risvekkelse, med påfølgende reduksjon av

Oxytocin nivået.

Kvinnen skal aldri være alene når hun ligger i badekaret.

Vannet skal ikke være for varmt, maks 37,5 grader Celsius. For varmt vann kan forårsake tachycardi hos barnet. Ved tachycardi må kvinnen komme opp fra vannet. Når hjertefrekvensen blir normal igjen, kan kvinnen prøve vannet på nytt, men med litt lavere temperatur på vannet.

Vannet skal ikke gå over kvinnens brystkasse, fordi det kan ha en innvirkning på kvinnens respirasjon og BT.

Det er viktig at kvinnen drikker rikelig, for å unngå dehydrering.

Det er mulig å undersøke kvinnen vaginalt under vann. Vask deg godt opp til albuen (bruk hånddesinfeksjon) før vaginalundersøkelsen og bruk sterile hansker da disse sitter bedre.

Fordeler med metoden:

Den skaper et beroligende miljø.

Vannet har en avslappende effekt og hjelper kvinnen til å «gi slipp».

Vannet og varmen virker smertelindrindene (port-kontroll teorien).

Fødselen kan gå raskere.

Referanser:

Cohain JS 2010-2011 Waterbirth and GBS Midwifery Today Int Midwife Winter (96): 9-10

NICE Guideline

http://www.nice.org.uk/guidance/cg190/evidence/cg190-intrapartum-care-full-guideline3 Desember 2014

Uptodate

http://www.uptodate.com/contents/nonpharmacological-approaches-to-management-of-labor-pain?source=machineLearning&search=water+birth&selectedTitle=1%7E24&sectionRank=1&anchor=H4#H4